CELEX: 21996A0711(11)
Language: el
Date: 1996-07-11 00:00:00
Title: Διοικητικοί διακανονισμοί για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Δημοκρατίας της Σιγκαπούρης - Ρηματική διακοίνωση

Avis juridique important

|

21996A0711(11)

Διοικητικοί διακανονισμοί για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Δημοκρατίας της Σιγκαπούρης - Ρηματική διακοίνωση  

Επίσημη Εφημερίδα αριθ. L 173 της 11/07/1996 σ. 0041 - 0044

ΔΙΟΙΚΗΤΙΚΟΙ ΔΙΑΚΑΝΟΝΙΣΜΟΙ για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Δημοκρατίας της Σιγκαπούρης ΡΗΜΑΤΙΚΗ ΔΙΑΚΟΙΝΩΣΗ Η γενική διεύθυνση εξωτερικών σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αντιπροσωπεία της Δημοκρατίας της Σιγκαπούρης στις Ευρωπαϊκές Κοινότητες και έχει την τιμή να αναφερθεί στη συμφωνία για τα κλωστοϋφαντουργικά προϊόντα που αποτέλεσε αντικείμενο διαπραγματεύσεων μεταξύ της Δημοκρατίας της Σιγκαπούρης και της Κοινότητας και η οποία εφαρμόζεται από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκε την 1η Ιανουαρίου 1992, και κατόπιν με την ανταλλαγή επιστολών της 26ης Νοεμβρίου 1992.Με σκοπό την εξασφάλιση ομαλής και αποτελεσματικής εφαρμογής της συμφωνίας για την ενσωμάτωση του κλωστοϋφαντουργικού τομέα και του τομέα ένδυσης στο σύστημα κανόνων της ΓΣΔΕ στο πλαίσιο του Γύρου της Ουρουγουάης των διαπραγματεύσεων της ΓΣΔΕ, η Επιτροπή έχει την τιμή να ενημερώσει τις αρχές της Δημοκρατίας της Σιγκαπούρης ότι σκοπεύει να κοινοποιήσει στο εποπτικό όργανο κλωστοϋφαντουργικών προϊόντων τις διατάξεις της προαναφερθείσας συμφωνίας για τα κλωστοϋφαντουργικά προϊόντα που περιέχονται στο συνημμένο κατάλογο, υπό μορφή «διοικητικών ρυθμίσεων» κατά την έννοια του άρθρου 2 παράγραφος 17 της συμφωνίας για τα κλωστοϋφαντουργικά του Γύρου της Ουρουγουάης.Η γενική διεύθυνση παρακαλεί θερμά τις αρχές σας να επιβεβαιώσουν το ταχύτερο δυνατό τη σύμφωνη γνώμη τους σχετικά με τις λεπτομέρειες της παρούσας κοινοποίησης.Με την ευκαιρία αυτή, η γενική διεύθυνση εξωτερικών σχέσεων εκφράζει εκ νέου στην Αντιπροσωπεία της Δημοκρατίας της Σιγκαπούρης στις Ευρωπαϊκές Κοινότητες τη βαθύτατη εκτίμησή της.Βρυξέλλες, . . .Διατάξεις της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Σιγκαπούρης για το εμπόριο κλωστοϋφαντουργικών, που μονογραφήθηκε στις Βρυξέλλες στις 28 Ιουνίου 1986, όπως τροποποιήθηκε από τη συμφωνία υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σιγκαπούρης για το εμπόριο κλωστοϋφαντουργικών, που μονογραφήθηκε στις Βρυξέλλες στις 26 Νοεμβρίου 1992, και θα κοινοποιηθεί υπό μορφή διοικητικών ρυθμίσεων στο πλαίσιο του άρθρου 2 παράγραφος 17 της συμφωνίας κλωστοϋφαντουργικών του Γύρου της Ουρουγουάης >ΘΕΣΗ ΠΗΝΑΚΑ>ΡΗΜΑΤΙΚΗ ΔΙΑΚΟΙΝΩΣΗ Η Αποστολή της Δημοκρατίας της Σιγκαπούρης στις Ευρωπαϊκές Κοινότητες διαβιβάζει τους χαιρετισμούς της στη γενική διεύθυνση εξωτερικών σχέσεων της Επιτροπής των Ευρωπαϊκών Κοινότητων και έχει την τιμή να αναφερθεί στη ρηματική διακοίνωση αριθ. 020827 της 22ας Δεκεμβρίου 1993 της γενικής διευθύνσεως, καθώς και στη συμφωνία για τα κλωστοϋφαντουργικά προϊόντα μεταξύ της Δημοκρατίας της Σιγκαπούρης και της Κοινότητας, η οποία εφαρμόζεται από 1ης Ιανουαρίου 1987 και της οποίας η ισχύς παρατάθηκε με την ανταλλαγή επιστολών που ετέθη σε ισχύ την 1η Ιανουαρίου 1992 και ξανά με την ανταλλαγή επιστολών της 26ης Νοεμβρίου 1992.Το Επιμελητήριο εμπορικής ανάπτυξης της Σιγκαπούρης σημείωσε την πρόθεση της Επιτροπής να γνωστοποιήσει προς το εποπτικό όργανο κλωστοϋφαντουργικών προϊόντων συγκεκριμένες διατάξεις της προαναφερθείσας συμφωνίας για τα κλωστοϋφαντουργικά προϊόντα ως «διοικητικές ρυθμίσεις» κατά την έννοια του άρθρου 2 παράγραφος 17 της συμφωνίας για τα κλωστοϋφαντουργικά προϊόντα που συνήφθη στο πλαίσιο του Γύρου της Ουρουγουάης. Το Επιμελητήριο εμπορικής ανάπτυξης της Σιγκαπούρης είναι της άποψης ότι πρέπει να γίνει δεκτό ότι το άρθρο 7 της προαναφερθείσας συμφωνίας υπάγεται ομοίως στο πεδίο εφαρμογής του άρθρου 2 παράγραφος 17 της συμφωνίας για τα κλωστοϋφαντουργικά προϊόντα που συνήφθη στο πλαίσιο του Γύρου της Ουρουγουάης.Το Επιμελητήριο εμπορικής ανάπτυξης της Σιγκαπούρης πιστεύει, με βάση όσα γνωρίζει, ότι το κείμενο των διμερών συμφωνιών για τα κλωστοϋφαντουργικά προϊόντα που έχουν συναφθεί μεταξύ των Ευρωπαϊκών Κοινοτήτων και των χωρών εξαγωγής είναι περίπου το ίδιο. Συνεπώς, το Επιμελητήριο εμπορικής ανάπτυξης της Σιγκαπούρης θα ήθελε να γνωρίζει κατά πόσον η Επιτροπή σκοπεύει να γνωστοποιήσει επίσης στο εποπτικό όργανο κλωστοϋφαντουργικών προϊόντων τις ίδιες διατάξεις των υπόλοιπων διμερών συμφωνιών για τα κλωστοϋφαντουργικά προϊόντα που έχουν συνάψει οι Κοινότητες. Το Επιμελητήριο εμπορικής ανάπτυξης της Σιγκαπούρης απευθύνει επίσης την παράκληση να του κοινοποιηθεί το πρόγραμμα των γνωστοποιήσεων της Επιτροπής στο εποπτικό όργανο κλωστοϋφαντουργικών προϊόντων.Το Επιμελητήριο εμπορικής ανάπτυξης της Σιγκαπούρης επιθυμεί να επιβεβαιώσει ότι δεν έχει μεταβληθεί η συμφωνία στην οποία κατέληξαν οι αρμόδιοι για τα κλωστοϋφαντουργικά προϊόντα διαπραγματευτές της Ευρωπαϊκής Κοινότητας και της Σιγκαπούρης προκειμένου περί των διατάξεων του άρθρου 12 της προαναφερθείσας συμφωνίας, όπως αυτή κατεγράφη στα εμπιστευτικά εγκεκριμένα πρακτικά που υπεγράφησαν, καθώς και στις εμπιστευτικές επιστολές οι οποίες αντηλλάγησαν στις 26 Νοεμβρίου 1992.Η Αποστολή της Δημοκρατίας της Σιγκαπούρης δράττεται της παρούσας ευκαιρίας προκειμένου να επιβεβαιώσει την εκτίμησή της προς τη γενική διεύθυνση εξωτερικών σχέσεων.Βρυξέλλες, . . .ΡΗΜΑΤΙΚΗ ΔΙΑΚΟΙΝΩΣΗ Η γενική διεύθυνση εξωτερικών οικονομικών σχέσεων της Επιτροπής των Ευρωπαϊκών Κοινοτήτων υποβάλλει τα σέβη της στην Αποστολή της Δημοκρατίας της Σιγκαπούρης στις Ευρωπαϊκές Κοινότητες και έχει την τιμή να αναφερθεί στη ρηματική διακοίνωση της Αποστολής αριθ. 030/94 σχετικά με τη συμφωνία κλωστοϋφαντουργικών προϊόντων μεταξύ της Δημοκρατίας της Σιγκαπούρης και της Κοινότητας που ισχύει από την 1η Ιανουαρίου 1987, όπως παρατάθηκε με την ανταλλαγή επιστολών που μονογραφήθηκε στις 26 Νοεμβρίου 1992.Η γενική διεύθυνση συμφωνεί με την πρόταση του συμβουλίου ανάπτυξης του εμπορίου της Σιγκαπούρης σύμφωνα με την οποία το άρθρο 7 της προαναφερόμενης συμφωνίας θα πρέπει να περιληφθεί και στη γνωστοποίηση των διοικητικών ρυθμίσεων κατά την έννοια του άρθρου 2 παράγραφος 17 της συμφωνίας κλωστοϋφαντουργικών και ειδών ένδυσης του ΠΟΕ.Επιπλέον, η γενική διεύθυνση επιθυμεί να επιβεβαιώσει ότι η Επιτροπή προτίθεται να γνωστοποιήσει στον ΠΟΕ τις αντίστοιχες διατάξεις που περιλαμβάνονται σε όλες τις άλλες διμερείς συμφωνίες τις οποίες έχει συνάψει η Κοινότητα στο πλαίσιο της ΣΠΙ. Η Επιτροπή προτίθεται να γνωστοποιήσει τις εν λόγω διοικητικές ρυθμίσεις στη γραμματεία του ΠΟΕ πριν από την 1η Οκτωβρίου 1994.Η γενική διεύθυνση επιβεβαιώνει ότι η συμφωνία που επετεύχθη μεταξύ των αρμοδίων των διαπραγματεύσεων για τα κλωστοϋφαντουργικά προϊόντα της Ευρωπαϊκής Κοινότητας και της Σιγκαπούρης όσον αφορά τις διατάξεις του άρθρου 12 της προαναφερόμενης συμφωνίας, όπως καταχωρήθηκε στα εμπιστευτικά εγκεκριμένα πρακτικά που υπεγράφησαν και στις εμπιστευτικές επιστολές που αντηλλάχθησαν στις 26 Νοεμβρίου 1992, παραμένει αμετάβλητη.Η γενική διεύθυνση εξωτερικών οικονομικών σχέσεων δράττεται της παρούσας ευκαιρίας για να διαβεβαιώσει εκ νέου την Αποστολή της Δημοκρατίας της Σιγκαπούρης για τη βαθύτατη εκτίμησή της.Βρυξέλλες, . . .